Sofia Loren

Sophia Loren (Romma, 20 'e settembre 1934) è una 'e ll'attrice taliane cchiù canusciute e apprezzate a livello 'nternaziunale. Nata a Romma co nomme 'e Sofia Villani Scicolone da Romilda Villani e Riccardo Scicolone, si trasferette ambresso a Pezzulo (NA), addò criscette quanno era guagliuncella, dinte a 'n'ambiente cue cundizione nu poco scumbinate.

Cercaie 'a via do successo screvennese fin 'a quanno era signurenella a paricchie cuncorse 'e bellezza, recitanno dinte 'e fotoromanze e partecipanno a paricchie pellicule cinematografiche addò cumpareve dinte 'e parte secondarie cuo contranomme 'e Sofia Lazzaro.

 Biografia 
Sofia Loren fuje "scuperta" 'ncoppo set 'e "Africa sotto i mari", 'e Giovanni Roccardi (1952), 'a chillo ca po' addeventarrà 'o marito suoio, 'o produttore Carlo Ponti, che l'offrette nu cuntratto 'e sette anne.

Accuminciaie accussì 'a carriera cinematografica soja, longa e pristigiosa , ca vedette 'o prencipio interpretà 'a parte da "popolana", dinte 'e film comme "Carosello napoletano" di Ettore Giannini (1953), "L'oro di Napoli"'e Vittorio De Sica (1954) e "La bella mugnaia"'e Mario Camerini (1955).

Quase subbeto 'a Loren avette nu successo 'nternazziunale grazie pure 'a sua bellezza soja assaje prurumpente e " esplusiva " ca spisso, però, nun faceva risaltà abbastanza l'aspetto artistiche e 'a bravura soja , veramente eccezziunale, comme attrice drammatica, ca essa avette modo 'e dimustrà durante tutta 'a carriera.

La Loren, c‘ ’o tiempo, jette sempe cchiù affermannese comme ’na vera “ Star “ d‘ ’o cinema italiane. Tra ’e ricunuscimiente e ’e premmie c’ avette  se ponno ricurdà ’a Coppa Volpi, vinciuta ’o 1958 pe‘ "Orchidea nera" ’e Martin Ritt, ’o Premmio Oscar e ’o premmio p‘ ’a meglia ’nterpretazzione o‘ Festival ’e Cannes ’o 1960 pe‘ l'interpretazzione d‘ ’o film-simbolo suoio, "La ciociara", ’e Vittorio De Sica. ’O 1991 avette ’nu siconde Oscar, chesta vota, a‘ carriera, ’o Premio César, sempe a‘ carriera, e a Legion d'Onore francese.

Da‘ annie'80 se ritiraia  ’nu poco da ’o cinema, dedicannese quase solamente a‘ televisione, ’nterpretanno, tra l’ate, ’o film autobiografico "Sophia: la sua storia", ’e Mel Stuart, e ’o remake ’e "La ciociara", ’e Dino Risi (1988).

Tra e cchiù ’mpurtante registe c’ ha nce ha faticato ’nzieme, durante ’a sua carriera soia, divisa tra Italia e Hollywood, vanno arricurdate Vittorio De Sica, Mario Monicelli, Ettore Scola, Dino Risi, Mario Camerini, Charlie Chaplin, Sidney Lumet, George Cukor, Michael Curtiz, Anthony Mann e André Cayatte. Particularmente cu‘ Vittorio De Sica, cu‘ isso giraie otto film, formanne ’na coppia veramente speciale, spissi vvote, facennele addevntà ’nu terzetto cu‘ ’a presenza ’e Marcello Mastroianni.

 Ate pruggiette 

 Jonte d'internet 
 Sito Ufficiale
 Scheda 'a l'Internet Movie Database (filmografia cumpleta)

Categurìa:Atture taliane